Nariadenie Rady (EHS) č. 1423/78
z 20. júna 1978,
ktorým sa mení a dopĺňa nariadenie (EHS) č. 2759/75 o spoločnom organizovaní trhu s bravčovým mäsom
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
keďže článok 5 (1) nariadenia Rady (EHS) č. 2759/75 z 29. októbra 1975 o spoločnom organizovaní trhu s bravčovým mäsom [2], naposledy zmeneného a doplneného nariadením (EHS) č 367/76 [3] ustanovuje, že intervenčná nákupná cena jatočných tiel ošípaných štandardnej kvality nemôže byť vyššia ako 92 % alebo nižšia ako 85 % základnej ceny;
keďže vzhľadom na značné kolísania výrobných nákladov na produkciu jatočných ošípaných počas niekoľkých posledných rokov je v spoločenstve a na svetovom trhu žiaduce rozšíriť rozsah, v rámci ktorého môže byť stanovená intervenčná nákupná cena jatočných tiel ošípaných,
PRIJALA TOTO NARIADENIE:
Článok 1
Článok 5 (1) nariadenia (EHS) č. 2759/75 sa nahrádza takto:
"1. Nákupná cena jatočných tiel ošípaných štandardnej kvality nemôže byť vyššia ako 92 % alebo nižšia ako 78 % základnej ceny."
Článok 2
Toto nariadenie nadobúda účinnosť 1. júla 1978.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 20. júna 1978